**OPGAVE – ANALYSE AF MEDIEVÆRK**

1. **Programflade**

Vælg én nyhedsudsendelse fra marts 2024 af ca. 30 minutters varighed. Enten DR1 (18.30 eller 21.00) eller TV2 (19.00 eller 21.30). Hvad angår DR-nyhederne er det en god idé at printe programsendefladen ud – dvs. de enkelte indslag - og vedlægge den som bilag.

Det er meningen at I skal analysere denne udsendelse, og det er meget vigtigt, at I **begrunder** jeres iagttagelser. Altså at I fx skriver: ”Hvad angår vinkling, er der tale om **case-journalistik**, fordi….” I skal også skrive opgaven i et sammenhængende forløb og altså ikke splitte den op i en række underpunkter.

1. **Nyhedsudsendelsens flow/opbygning**

Her skal I lave et skema over udsendelsens opbygning. Det kan gøres på mange måder. Redegør for positionerne i **fortællerhierarkiet og** brugnedenstående opdeling:

* *Nyseren*
* *Tænkeren*
* *Føleren*
* *Slapperen*

Afgør hvorvidt jeres nyhedsudsendelse har denne rækkefølge. For at gøre dette skal I i første omgang afgøre, hvilken af de 4 kategorier, hvert enkelt nyhedsindslag hører ind under.

1. **Nyhedskriterier**

Nu skal I afgøre, hvilke nyhedskriterier de enkelte indslag i nyhedsudsendelsen opfylder: Vi har som bekendt arbejdet med to sæt: De traditionelle og så nyhedskriterierne fra ”Den iscenesatte virkelighed”. Først bruger I det ene sæt nyhedskriterier, dernæst det andet samt de kriterier, I selv ’fandt på’ i klassen.

|  |  |
| --- | --- |
| **De traditionelle nyhedskriterier (anvendes ofte i forbindelse med den trykte nyhedsformidling)** | **Nyhedskriterierne iflg. ”Den iscenesatte virkelighed” (anvendes ofte i forbindelse med elektronisk nyhedsformidling)** |
| Aktualitet | Nærhed |
| Væsentlighed/nærhed | Det usædvanlige |
| Konflikt | De kendte |
| Identifikation | Tidsafgrænsning |
| Det uventede |  |

Hvordan er fordelingen? Hvilken type nyheder er der flest af? Hvilket sæt nyhedskriterier er efter jeres mening bedst til at analysere elektronisk nyhedsformidling med?

1. **Vælg 2 nyhedsindslag**

Vælg nu to nyhedsindslag, som I vil gå i dybden med.

1. **Nyhedsgenrer/fremstillingsformer**

Er der for jeres to indslag tale om

* + Nyhedstelegram
	+ Reportage
	+ Feature
	+ Interview

Og hvis det er et interview eller der indgår et interview er der så tale om:

* + - 1. Ekspertinterview/ekspertkilde
			2. Manden-på-gulvet-interview/erfaringskilde
			3. Vox pop (manden-på-gaden-interview)
			4. Politikerinterview/partsinterview
1. **Vinkling**

Hvorfra fortælles historien? Fra hvis synsvinkel fremstilles nyheden? Er der eksempler på **case-journalistik, den personlige vinkel (human-interest), den sammenlignende vinkel, den perspektiverende vinkel eller konsekvensjournalistik** (**den omvendte OBS). HUSK AT BEGRUNDE!!**

1. **Billeder og lyd.**

Hvordan er samspillet mellem billede og lyd(speak/tekst)?

Fungerer billederne som (husk af begrunde):

* + - * + Dokumentation
				+ Illustration
				+ Kommentar

Hvilken **klipning** anvendes der?:

* Kontinuitetsklipning (herunder parallelklipning/krydsklipning)
* Montageklipning (er den etablerende eller provokerende?)

Giv eksempler på de **fakta- og fiktions-koder**, der anvendes!

1. **Modtagergruppe**

Hvem henvender nyhedsindslagene sig til? Rammer de målgruppen? Begrund!

1. **Perspektivering**

Sæt jer nu ned og se ”søster-udsendelsen”. Dvs. 18.30-nyhederne, hvis I har beskæftiget jer med 21.00 nyhederne for DR´s vedkommende og tilsvarende for TV2. Skriv noget opsamlende om forskellene på de to sendeflader.

1. **Konklusion**

Er der efter jeres mening tale om god nyhedsformidling? Er det informativt? Er det underholdende? Etc. Husk at **begrunde.**